Siiri Sisask
Siiri Sisask (sündinud 21. septembril 1968 Raplas) on eesti laulja, näitleja ja helilooja, 2003–2007 Riigikogu liige. Tema loodud ja esitatud laulu "Mis maa see on" (Peeter Volkonski sõnadele) laulis veel laiemalt tuntuks 2011. aasta noorte laulupeo "Maa ja ilm" ühendkoor. 1998. aastal asutas Sisask MTÜ Saagu Valgus, mis seisis heategevuslikus korras hea klassiruumide kvaliteetse valgustuse eest ja aitas hankida koolidele muusikariistu. Kuni 2016. aastani pidas ta Raplas heategevuspoodi, millega toetati vaesuses kasvavaid lapsi. Sisaskit huvitab budism.